ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Φτάνετε στα μισά.
Το δεύτερο μισό του ταξιδιού θα δυσκολέψει.
Σωματική και ψυχολογική καταπόνηση.
Μες στην τρελή χαρά είσαι σήμερα, έτσι;
Η οπτικοακουστική επικοινωνία σταματάει.
Το Κέντρο Ελέγχου εκτιμά σε 48 ώρες.
Θα μπορείτε να επικοινωνείτε με μηνύματα,
αλλά όσο απομακρύνεστε, τόσο πιο αργά.
Ένα μήνυμα θα παίρνει μία ώρα να...
Τα ξέρω αυτά.
Ξέρω ότι είχατε εντάσεις με την Αλέξις.
Είναι πολύς καιρός.
Όταν την ξαναδείς, θα είναι τελειόφοιτη.
Ίσως πρέπει να σκεφτείς...
τι πρέπει να της πεις.
Και...
καλά Χριστούγεννα.
Καλά Χριστούγεννα.
Θα περάσω μαύρα Χριστούγεννα
Χωρίς εσένα
Θα έχω τις μαύρες μου καθώς θα σκέφτομαι
Εσένα
Τα κόκκινα στολίδια...
-Έτοιμος; -Ναι.
Στο πράσινο έλατο
Δεν θα είναι τα ίδια, αγάπη μου
Αν δεν είσαι εδώ μαζί μου
Κι όταν αυτές οι μαύρες χιονονιφάδες
Να πέφτουν θα αρχίσουν
Τότε εκείνες οι θλιμμένες αναμνήσεις
Εσένα θα μου θυμίσουν
Εσύ θα είσαι μια χαρά
Με τα Χριστούγεννά σου τα λευκά
Αλλά εγώ θα περνώ μαύρα
Μαύρα, μαύρα, μαύρα Χριστούγεννα
Εσύ θα είσαι μια χαρά
Με τα Χριστούγεννά σου τα λευκά...
Θεέ μου.
Γάμμα, Φι...
Πι...
Αν δεν ξέρεις, πάμε στο δεξί.
Σκάσε. Ξέρω.
Θήτα.
Όμικρον. Ναι, όμικρον.
Να πάμε στο δεξί μάτι;
Χέσ' το. Βαρέθηκα τις ατελείωτες εξετάσεις.
Δεν είμαι πειραματόζωο.
Μίσα, είναι υποχρεωτικό.
Ραμ, πες τους ότι η όρασή μου είναι μια χαρά.
Αν ήθελαν κάποιον με καλύτερη όραση,
ας μη διάλεγαν τον πιο έμπειρο στο Διάστημα
από κάθε άντρα, γυναίκα και μαϊμού στην ιστορία του πλανήτη.
Εντάξει; Γεια, Λου.
Με συγχωρείτε, κυρίες και κύριοι.
Έχω πραγματική δουλειά.
Πήρες τη φωτό;
Πώς είναι σπίτι;
Περίεργα.
Τι εννοείς "περίεργα";
-Δεν θες να ακούσεις. -Θέλω.
Δεν είναι όπως το περίμενα.
Πώς, δηλαδή;
Έχει παντού ράμπες.
Μυρίζει σαν νοσοκομείο.
Δεν θα μπορέσω να μιλήσω με τη μαμά για δύο χρόνια, αλλά...
ο μπαμπάς στολίζει δέντρο, καπνίζει το κρέας...
Προσπαθούν πολύ να κάνουν τα πάντα φυσιολογικά.
Αλλά όσο πιο πολύ προσπαθούν, τόσο πιο προφανές είναι ότι...
δεν είναι φυσιολογικά.
Ποτέ δεν θα είναι.
Αυτό είναι χάλια.
Γιατί σου μιλάω τόσο πολύ;
Που λες, θέλω να σου δείξω κάτι.
Τι πράγμα;
Είναι έκπληξη.
Τι έκπληξη;
Δεν θα είναι έκπληξη αν σου πω.
Μπορώ να σε πάω.
Να σε πάρω στις δέκα;
Βαθιά εισπνοή από το στόμα.
Τέλεια.
Πώς προσαρμόζεται ο Ματ στο σπίτι;
Καλά είναι.
Πώς χειρίζονται την έλλειψη επικοινωνίας;
Είμαστε καλά.
Κοίτα, Έμα, όταν ήμουν...
Όταν ήμουν άρρωστος πριν λίγο,
ένιωσες άσχημα που σου είπα για τον αδερφό μου;
Όχι, καθόλου.
Μοιράστηκα μαζί σου κάτι για το οποίο δεν μιλάω, κι εσύ...
Δεν μου μιλάς από τότε και δεν νιώθω υπέροχα.
Μπορούμε απλώς...
Χαίρομαι που μου ανοίχτηκες.
Απλώς δεν θέλω να με παρεξηγήσεις.
-Τι εννοείς; -Είναι...
αρκετά δύσκολο να είμαι μαμά, σύζυγος
και να ηγούμαι του πληρώματος χωρίς...
Χωρίς τι;
Επιπλοκές.
Επιπλοκές...
Μια κουβέντα κάναμε...
Αν σε κοίταξα με λάθος τρόπο, ζητώ συγγνώμη.
Παραληρούσα από τον πυρετό κι είχα κόψει την πλάτη μου.
Έλα, Έμα, χαλάρωσε λίγο.
Απλώς κρατάω χωριστά τα επαγγελματικά από τα προσωπικά μου.
Εντάξει;
Κατάλαβα.
Νομίζω ότι τελειώσαμε.
Σ' αφήνω να ντυθείς.
Επίσης, η όραση του Μίσα έχει επιδεινωθεί πολύ μετά τη Σελήνη.
Πόσο πολύ;
Στο αριστερό μάτι ανέβηκε κατά έναν βαθμό.
Δεν είναι φυσιολογικό.
Στο δεξί μάτι;
Άρχισε να φωνάζει και να βρίζει
κι έφυγε πριν τελειώσω.
Γιατί δεν εκπλήσσομαι;
Δεν υπάρχει επιστημονική εξήγηση για τη διαστημική τύφλωση.
Ξέρουμε μόνο ότι υπάρχει.
Αν και συνήθως αποκαθίσταται στην επιστροφή,
κάποιοι αστροναύτες έχουν υποστεί σοβαρές βλάβες στην όραση.
Έχει τυφλωθεί ποτέ κανείς;
Όχι ακόμα, αλλά...
Κανείς δεν έχει πάει στον Άρη ακόμα.
Φοβάμαι. Δεν έχω ξαναπάει στο Διάστημα.
Κανείς δεν έχει πάει στο Διάστημα.
Σωστά...
Εσύ βρήκες τροφή και επιβίωσες στους δρόμους του Κίροφ.
Θέλουμε σκυλιά σαν εσένα...
-Κουέσι. -Ναι. Τι;
Κανένας σκύλος που σέβεται τον εαυτό του δεν θα δεχτεί έτσι.
Σε παρακαλώ, πάμε πάλι.
Πιο πολύ σαν άντρας παρά σαν μαθητριούλα.
Εντάξει. Μίσα.
Τότε βρες κάποιον άλλο. Ο αξιαγάπητος Ραμ θα παίξει καλά.
Εσύ, Λου; Έχεις παιδί.
Σίγουρα θα ξέρεις πώς να το κάνεις αυτό.
Τον γιο μου δεν τον ενδιαφέρει το κουκλοθέατρο.
Ούτε εμένα.
Είναι πολύ αργά. Δέχτηκες. Υποσχέθηκες. Ας το κάνουμε.
Μίσα, δεν μου είπες καν τι σκοπό έχει.
Αυτό είναι ό,τι πιο σημαντικό έχεις κάνει στη ζωή σου, φυτάνθρωπε.
Είμαι διακεκριμένος βοτανολόγος, όχι "φυτάνθρωπος".
Θυμάσαι τι σου είπα;
Να χρησιμοποιείς το "διαφράγμα".
-"Διάφραγμα". -Ναι.
Από δω να μιλάς, όχι από δω.
-Μίσα, παρακαλώ... -"Μίσα, παρακαλώ".
Σας παρακαλώ, μη φωνάζετε. Κάνω δουλειά εδώ.
Κι ο Μίσα έχει δίκιο. Μίλα δυνατά.
Καλώς.
Πήγα σε χίλια σπίτια
πριν το βρω στους Κόλντγουελ.
Ελπίζω να αξίζει.
Κόλιανδρος.
Αυτό δίνει τη σύνθετη γεύση.
Εντάξει.
-Ωραίο φαίνεται. -Ναι.
Μύρισέ το.
-Πώς σου φαίνεται; -Ωραίο. Σύνθετο.
Λοιπόν... Σκεφτόμουν.
Η Άνι κι η Αντίτι θα κάνουν πάρτι Παραμονής Χριστουγέννων.
Θα πάει όλη η ομάδα.
Τους είπα ότι μάλλον δεν θα μπορέσω.
Γλυκιά μου.
Ναι, ξέρω.
Απλώς...
Δεν ξέρουμε πότε θα πάρει η μαμά για τελευταία φορά.
Ναι, καταλαβαίνω.
Μπορείτε να κάνετε βιντεοκλήση;
Ναι, βέβαια.
Λέξι!
Γεια, Κάσι!
-Λέξι! -Κας.
-Κας, μην την πνίξεις. -Όχι, το λατρεύω.
-Γεια, μωρό μου. -Χαίρομαι που σε βλέπω.
Κι εγώ.
-Ματ, καλώς επέστρεψες. -Ευχαριστώ.
Το διάσημο παστελόν της γιαγιάς μου.
Ναι. Πεντανόστιμο.
-Γιατί είσαι σε καροτσάκι; -Κας...
Θα είσαι πάντα σε καροτσάκι ή θα γίνεις καλά;
-Δεν έχει κακή πρόθεση. -Δεν πειράζει.
Ξέρεις, δεν είμαστε σίγουροι, Κας.
Αλλά εγώ έχω σκοπό να γίνω καλά.
Θα έρθεις στο χριστουγεννιάτικο πάρτι μας;
Θα έχετε δουλειά, αλλά κάνουμε πάρτι κάθε χρόνο
για άτομα της NASA που είναι μακριά.
Γιορτή με σπασίκλες.
Αλλά περνάμε καλά.
Καμία πίεση. Μπορείτε να έρθετε όποτε θέλετε.
Όχι όποτε θέλετε. Ξεκινά στις 3:30 μ.μ. ακριβώς.
Θα κάνουμε λουκανοπιτάκια.
Λουκανοπιτάκια;
Δύσκολο να αντισταθείς.
Πολύ γλυκό, Κας,
αλλά θα γιορτάσουμε οικογενειακά τα Χριστούγεννα.
Φυσικά.
Είστε οι δυο σας. Θα είμαστε μαζί οικογένεια.
Κάσι, γλυκιά μου.
Δεν πειράζει.
Ναι.
-Γεια. -Γεια.
Περνάς από κάστινγκ τον Κουέσι. Πώς τα πάει;
Ας πούμε ότι δεν είναι Αλ Πατσίνο.
Μίσα, οι Ρώσοι δεν ακολουθούν το πρωτόκολλο...
Έμα...
Τα μάτια μου είναι εντάξει, ναι;
Υπάρχει λόγος για το πρωτόκολλο.
Φυσικά.
Η χώρα σου έχει εμμονή με τα στατιστικά.
Κατέστρεψαν το μπέιζμπολ.
Όλα πρέπει να ακολουθούν κάποια μέτρηση,
κάθε απόφαση να είναι αυτοματοποιημένη.
Αναλύσεις, αλγόριθμοι, όρια ρίψεων,
όρια περιόδων, στρατηγικές παιχνιδιού.
Είναι υπέροχο παιχνίδι. Γιατί να μην παίζεται όπως πρέπει;
Δεν ήξερα ότι σ' αρέσει το μπέιζμπολ.
Είμαι όλο εκπλήξεις.
Δεν αφορά μόνο τη συλλογή δεδομένων.
Αν η όρασή σου έχει πρόβλημα, αφορά την αποστολή.
Την επιβίωσή μας.
Κάνε την εξέταση. Είναι διαταγή, Πόποφ.
Μάλιστα, κυρία.
Συνειδητοποιείς ότι αγχώνεις τρελά τον Κουέσι, έτσι;
Τι τρέχει με τις μαριονέτες;
Ετοιμάζω την τελευταία μου βιντεοκλήση με τα εγγόνια μου.
Αν δεν γυρίσω, θέλω να ξέρουν...
Μα θα γυρίσεις.
Εγώ σκοπεύω να μας γυρίσω πίσω.
Ναι.
Όποτε πηγαίνω στο Διάστημα, υποθέτω ότι δεν θα γυρίσω.
Επίσης, είμαστε οι πρώτοι που πάμε στον Άρη
και οι πρώτοι, στατιστικά,
τείνουν να πεθαίνουν, οπότε...
Θα μας γυρίσω.
Σε πιστεύω.
Αλήθεια.
Είναι σημαντικό να αποχαιρετάς.
Είναι καλό.
Κοίτα, μπαμπά.
Ο δάσκαλος λέει ότι, όποτε το καμπανάκι χτυπά,
ένας άγγελος παίρνει φτερά.
Σωστά.
Λέω να πάω για ύπνο.
-Θες βοήθεια να μετακινηθείς; -Όχι, εντάξει.
Εντάξει.
Καληνύχτα.
Λεξ...
Ναι;
Μπορείς να θυμώνεις με τη μαμά.
Τι; Δεν έχω θυμώσει. Γιατί το λες αυτό;
Που είπε για σένα στον Πάτνι;
Που έφυγε;
Ίσως για τελευταία φορά...
Δηλαδή, τι λες;
Να μαλώσω μαζί της την τελευταία φορά που θα μιλήσουμε;
Λέω, αν είσαι θυμωμένη, να της το πεις.
Ή ό,τι άλλο νιώθεις.
Απλώς μην τα κρατάς μέσα σου. Εντάξει;
Εντάξει.
Ούτε κι εσύ πρέπει να τα κρατάς μέσα σου.
Τι εννοείς;
Ξέρω ότι δυσκολεύεσαι εδώ.
Όχι, γλυκιά μου...
Χαίρομαι που γύρισα.
Εντάξει.
-Αλήθεια. -Εντάξει. Καλά Χριστούγεννα.
Καλά Χριστούγεννα.
Καληνύχτα.
ΑΪΖΑΚ
ΓΕΙΑ
Γεια.
Λοιπόν, δύσπνοια, διάρροια, αϋπνία, πονόκοιλος,
διαστήματα με κατάθλιψη και άγχος.
Έχεις άλλα συμπτώματα;
Έμεινε και τίποτα;
Εντάξει. Κουέσι, κοίτα.
Το Διάστημα καταπονεί το σώμα, εντάξει;
Πάμε πιο μακριά από ποτέ, για περισσότερο χρόνο από ποτέ.
Ανακαλύπτουμε σιγά-σιγά τις προκλήσεις,
αλλά όσα ανέφερες είναι απολύτως φυσιολογικά.
Είσαι υγιής, είσαι δυνατός, έχεις πίστη
κι αυτό θα σε βοηθήσει.
Έχω δει τις αντιδράσεις πολλών στο Διάστημα.
Εσύ γίνεσαι ολο και πιο δυνατός.
-Παιδοψυχολογία; -Είναι αλήθεια.
Θα δούμε και τις εξετάσεις αίματος, αλλά πιστεύω θα είσαι καλά.
Ναι. Υπάρχει και κάτι άλλο.
Εντάξει.
Σε προειδοποιώ, με έχει φρικάρει λίγο, οπότε...
Πες μου ό,τι θες.
Αν φρικάρεις κι εσύ, θα φρικάρω περισσότερο.
-Μη φρικάρεις. -Τι έγινε, Κουέσι;
Τι στο όνομα του Θεού συμβαίνει;
Αυτό κάποτε ήταν κομμάτι μου και τώρα δεν είναι.
Κάτσε να το δέσω.
-Έχεις φρικάρει, έτσι; -Δεν έχω φρικάρει.
Εγώ, πάντως, ναι. Εγώ έχω φρικάρει.
Τι στο όνομα του Θεού μού συμβαίνει;
Θα το καθαρίσω και θα το δέσω.
Σε μηδενική βαρύτητα μέρη του σώματος ίσως ατροφήσουν και αποκολληθούν.
Θα ατροφήσει και ξεκολλήσει και τίποτα άλλο;
Δεν κάνω και πολύ σεξ εδώ.
-Σειρά έχει το πέος μου; -Όχι, δεν έχει σειρά.
Τότε; Δάχτυλα στα πόδια, στα χέρια; Δεν μου αρέσει αυτό.
Έλα. Πάρε ένα απ' αυτά.
Η οξυκωδόνη μού έλειπε.
Δεν είναι οξυκωδόνη. Είναι για το άγχος. Πάρ' το.
Ναι; Τι έγινε;
Βγήκαν τα αποτελέσματά μου;
Ναι, και είσαι πιο υγιής από την ημέρα εκτόξευσης.
Φυσικά. Γιατί να είναι αλλιώς;
Με συγχωρείτε.
Τη μισώ.
Τάσα, εγώ απλώς θέλω να σου πω...
Τασένκα, θέλω απλώς...
Θέλω απλώς να σου πω ότι εγώ...
Νατάλια...
Τασένκα, γεια σου.
Είναι νωρίς. Τα παιδιά κοιμούνται.
Το ξέρω. Επίτηδες... Απλώς ήθελα...
Ήθελα να σου πω κάτι.
Άκου, σκεφτόμουν...
Και είναι σημαντικό να σου πω
ότι, όταν γύρισα αφού πέθανε η μαμά,
υποσχέθηκα να μείνω.
Αλλά, αντιθέτως, σε έστειλα στο Καζάν...
και έφυγα.
Θέλω να ξέρεις ότι σ' αγαπούσα. Ακόμα σ' αγαπάω...
Δεν θα 'πρεπε.
Τάσα, άσε με να τελειώσω. Δεν μου είναι εύκολο.
Ξέρω ότι έκανα λάθη μαζί σου,
αλλά από την άλλη...
η χώρα ήθελε κοσμοναύτες, ξέρεις.
Η πατρίδα.
Η πατρίδα, ναι. Η πατρίδα.
Μπαμπά.
Τι;
Αυτά είναι το παρελθόν.
Δεν είμαι το πληγωμένο κοριτσάκι πια.
Να σε φυλά ο Θεός στο ταξίδι σου, αλλά με μεγάλωσαν οι θείοι.
Έγιναν οι γονείς μου κι εσύ...
Με ξέχασες πριν πολύ καιρό.
Κι εγώ το ίδιο.
Τάσα, καταλαβαίνω ότι είσαι θυμωμένη ακόμα,
κι έχεις κάθε δικαίωμα.
Τι επιλογή είχα; Τότε ήταν αλλιώς.
Μπαμπά, πρέπει να κλείσω. Τα παιδιά θα ξυπνήσουν σύντομα.
Καλά Χριστούγεννα, μπαμπά.
Ναι, καλά Χριστούγεννα.
Χαίρομαι που άλλαξες γνώμη.
Λοιπόν, πού πάμε;
Εσένα θέλω για τα Χριστούγεννα
Το δέντρο μου δεν θα είναι αρκετά λαμπερό
Δεν είναι Χριστούγεννα
Μέχρι να διορθώσουμε το λάθος αυτό
Γεια σου, σκατόμυαλε.
Γεια.
Ξέρω ότι είναι μεσάνυχτα,
αλλά σκέφτηκα να είμαστε οι δυο μας.
Έχεις βαφτεί;
Πού το παράξενο;
Μακάρι να ήμουν μαζί σου τώρα.
Θέλω να σε νιώσω.
Μου λείπεις πολύ.
Ναι.
Πώς νιώθεις που γύρισες σπίτι;
Αυτό ήταν το σωστό.
Έπρεπε να επιστρέψω.
Δεν απαντάς στην ερώτησή μου.
Λοιπόν, είναι...
Είναι ακόμα το σπίτι μας...
αλλά δεν μοιάζει με σπιτικό, ξέρεις.
Δείξε μου.
Σε παρακαλώ.
Ξέρεις τι βλέπω;
Δεν βλέπω ράμπα.
Ούτε κρεβάτι νοσοκομείου.
Βλέπω το σπίτι όπου μεγαλώσαμε την κόρη μας.
Και βλέπω τον άντρα που αγαπώ.
Τον άντρα που νιώθω περήφανη που έχω παντρευτεί.
Βλέπω τον κολλητό μου.
Αν κι αυτό που έκαναν στην κουζίνα δεν μου πολυαρέσει.
Ματ;
Ναι.
Θα μου παίξεις κάτι, σε παρακαλώ;
Φυσικά.
Σε...
Σε σκεφτόμουν σήμερα.
Και ξεκίνησα αυτό.
Ήταν πανέμορφο.
Αν δεν επιστρέψω...
Θα επιστρέψεις.
Μωρό μου...
Αυτό σκοπεύω.
Αλλά αν δεν επιστρέψω...
θέλω να ξέρεις ότι με άλλαξες.
Με έκανες να πιστέψω στον εαυτό μου.
Με έκανες να πιστέψω...
ότι είμαι καλή.
Είμαι πολύ ευγνώμων που είσαι ο πατέρας της κόρης μας.
Είσαι εξαιρετικός πατέρας.
Είναι πολύ τυχερό κορίτσι.
Θα έρθεις σπίτι.
-Θα βάλω τα δυνατά μου. -Όχι.
Άκουσέ με.
Θέλω να μ' ακούσεις.
Θα είμαστε καλά.
Εσύ συγκεντρώσου στη δουλειά σου.
Να προσέχεις τον εαυτό σου, να κάνεις τη δουλειά
και να γυρίσεις σ' εμάς, εντάξει;
Ναι.
Μου λείπεις.
Κι εσύ μου λείπεις.
Έχεις πάει σε βραδινή λειτουργία;
Ούτε καν.
Η μαμά μάς κράτησε θέσεις.
Από δω η μαμά μου. Μαμά, η κοπέλα που σου έλεγα.
Νομίζω ότι καταλαβαίνω γιατί τόσος χαμός.
Χαίρω πολύ, κυρία...
Χαίρομαι πολύ που ήρθες. Έλα μαζί μας.
ΧΡΙΣΤΟΥΓΕΝΝΑ
Εντάξει.
Σ' ευχαριστώ.
Ήταν εκπληκτικά.
Δεν το πιστεύω ότι ήρθες τελικά.
Καλά Χριστούγεννα.
Γεια.
Αμήν.
Το πιστεύεις; Είναι...
το πρώτο Χάνουκα στο Διάστημα.
-Σωστά. -Έχεις αδυνατίσει. Δεν τρως.
Ναι. Μαμά, φυσικά και τρώω. Ναι.
Αν και θα ήθελα κάνα δυο από τα φημισμένα σου λάτκε.
Σύντομα, θα σου έχω ένα σωρό λάτκε να σε περιμένουν
όταν γυρίσεις από τον Άρη.
Μαμά, εγώ...
Θέλω να σε ευχαριστήσω.
Για όλα.
Θα τα πούμε σύντομα.
Υπέροχο!
Βελτιώθηκες πολύ.
Μεγάλωσε ο μικρός.
Δείξ' της και το άλλο.
Έχεις κι άλλο;
Υπέροχο!
Φέρ' το πιο κοντά να το δω.
Πιο κοντά.
Όχι τόσο κοντά!
Το βλέπω.
Μου λείπεις πολύ.
-Η μαμά σε σκέφτεται. -Σ' αγαπώ.
Τα αγόρια είναι δυνατά.
Ναι, δυνατά.
Συνέχισε να ζωγραφίζεις.
Αν μείνεις,
θα τρως απ' τα σκουπίδια και θα ντροπιάσεις τη μητέρα σου.
Στο Διάστημα, θα είσαι ένας σπουδαίος σκύλος.
Θα σε σέβονται όλοι στην πατρίδα.
Κατάλαβα, Σύντροφε Επιστήμονα!
-Μπαμπά... -Σασένκα.
Σασένκα, πρέπει να φύγω. Πρέπει.
Για σένα.
Για τη χώρα μας. Για την ανθρωπότητα.
Μπαμπά, μην πας. Μπαμπά, μη φύγεις.
-Θα επιστρέψω. -Μη φύγεις.
Όταν ο Τίσκα πήγε στο Διάστημα,
ο κόσμος άρχισε να ονειρεύεται ξανά.
Αν ένιωθαν θλιμμένοι, φοβισμένοι ή μόνοι,
κοιτούσαν ψηλά στον ουρανό, έβλεπαν τον Τίσκα
και θυμόντουσαν ότι όλα ήταν δυνατά.
Ακολουθώντας τα βήματά του, κι άλλοι πήγαν στο Διάστημα.
Δεν είχε ονειρευτεί ποτέ ότι θα πήγαινε στο Διάστημα.
Αλλά η μοίρα είχε τα δικά της σχέδια.
Κι όταν πήγε εκεί, δεν μπορούσε να επιστρέψει πια.
Άφησε ένα κουταβάκι στη Γη,
την αγαπημένη του Σασένκα.
Τώρα...
ο Τίσκα γυρίζει γύρω από τη Σελήνη.
Κοιτά έξω από το φινιστρίνι και σκέφτεται:
"Όλα θα ήταν τόσο πιο εύκολα
αν ήμουν κάποιος άλλος,
αν μπορούσα να είμαι ένας γήινος σκύλος".
Μα τι να έκανε ο Τίσκα;
Ο Τίσκα δεν είναι γήινος σκύλος.
Ο Τίσκα...
είναι ένας διαστημικός σκύλος.
Χειροκροτήστε τον παππού! Τα πήγε πολύ καλά!
Ομορφιές μου, αγάπες μου!
Τα λέμε σύντομα.
-Αντίο. -Αντίο, παππού.
-Αντίο. -Εντάξει, καληνύχτα.
Φιλιά.
Άντε, ώρα για ύπνο. Πλύνετε δόντια.
Τάσα, περίμενε...
Είχες δίκιο.
Είχες απόλυτο δίκιο. Δεν ήταν για τη χώρα.
Δεν ήταν για την πατρίδα. Όλα αυτά...
Είναι όλα ψέματα.
Όταν επέστρεψα σπίτι,
αφού είχε πεθάνει η μαμά,
όλα ήταν διαφορετικά.
Ήταν ξένα.
Σαν να ήταν κάποιου άλλου.
Και...
αφού σε άφηνα στο σχολείο...
πήγαινα και έπαιρνα ένα μπουκάλι βότκα...
και έπινα.
Σκεφτόμουν τρόπους να πεθάνω.
Στο τέλος, κατάλαβα.
Θα ήσουν καλύτερα με τη θεία Μάσα στο Καζάν.
Κι εγώ θα ήμουν...
καλύτερα εδώ πάνω.
Ορίστε, το είπα.
Συγγνώμη, αστεράκι μου.
Συγγνώμη που τα κατέστρεψα όλα.
Τα κατέστρεψα όλα.
Συγχώρεσέ με.
Δεν ξέρω πώς.
Χαίρομαι που βρήκες το σπίτι σου.
Συγχώρεσέ με.
Δεν ξέρω πώς να σε συγχωρέσω.
Δεν ξέρω πώς.
Αντίο, μπαμπά.
Αντίο.
Μίσα, είσαι καλά;
-Ένα θα σου πω, Κουέσι. -Τι πράγμα;
Βότκα.
Σωστά.
Είναι πολύ καλό.
Δεν είναι σαν της μαμάς.
Είναι νόστιμο.
Ξέρω ότι ήταν λάθος.
Αυτό που έκανα.
Ξέρω ότι μου έχεις θυμώσει.
Απλώς μου έπεσαν πολλά όλα αυτά.
Πνιγόμουν.
Αλλά ήταν χαζό
και δεν πρέπει να κάνω χαζομάρες με όσα συμβαίνουν.
Απλώς...
Προσπάθησες πολύ για να έρθεις σπίτι.
Δεν αντέχω που κατέστρεψα τα Χριστούγεννα.
Πού ήσουν;
Με έναν καλό φίλο.
Ήμουν ασφαλής.
Ξέρεις ότι μπορείς να μου λες τα πάντα, έτσι;
Ναι.
Κοίταξέ με.
-Το ξέρω. -Εντάξει.
Μίλησα με τη μαμά εχθές. Σειρά σου.
Γεια.
Μαμά...
Σ' αγαπώ...
και φοβάμαι που με αφήνεις.
Αλλά είμαι και θυμωμένη.
Γιατί έπρεπε να το κάνεις;
Γιατί δεν είσαι απλώς η μαμά μου;
Ξέρω ότι είναι εγωιστικό, αλλά...
θέλω να είσαι συνέχεια εδώ, όπως η Μελίσα.
Συγγνώμη.
Συγγνώμη που σε άφησα.
Δεν ξέρω πώς θα αντέξω τόσο χρόνο μακριά σου.
Αλήθεια.
Δεν πειράζει που είσαι θυμωμένη.
Έχεις το δικαίωμα.
Χαίρομαι που μου το είπες, εντάξει;
Ναι.
Όταν ήσουν...
στο νηπιαγωγείο,
οι δάσκαλοι μoύ έλεγαν όταν σχολούσατε
ότι όλα τα κορίτσια
έκαναν τα ίδια, για να ταιριάξουν,
αλλά εσύ ήσουν μόνη σου.
Περιεργαζόσουν έντομα.
Ήσουν ξεχωριστή.
Έκανες αυτό που ήθελες.
Έτσι είσαι.
Ακόμα έτσι είσαι.
Είσαι αξιοθαύμαστη.
Και ξέρω πως, ό,τι κι αν γίνει,
ξέρω ότι θα είσαι καλά, εντάξει;
Ναι.
Θέλω να ακούς τον μπαμπά σου.
Πάντα να τον ακούς.
Όταν σου μιλάει εκείνος, σου μιλάω κι εγώ.
Και θέλω να μείνεις κοντά στη Μελίσα.
Ξέρω ότι η θεία σου η Λιν μένει μακριά και είναι λίγο παλαβή,
αλλά αυτές οι γυναίκες είναι θησαυρός.
Είναι εγγύηση.
Εντάξει.
Και...
τα αγόρια.
Το ξέρω, είναι όμορφα. Το καταλαβαίνω, αλήθεια.
Αλλά, γλυκιά μου, είναι νεαρά αρσενικά.
Ατίθασα νεαρά αρσενικά.
Οπότε, δεν θα κάνεις τίποτα αν δεν το θέλεις.
Θα λες τι ακριβώς θέλεις και τι δεν θέλεις.
Θα πρέπει να είσαι ξεκάθαρη.
Αν κάτι δεν σ' αρέσει, θα λες απλώς
"Δεν πρόκειται να γίνει. Τέλος", εντάξει;
Εντάξει, το υπόσχομαι.
Και θέλω να ξέρεις...
ότι είσαι ό,τι καλύτερο μου συνέβη ποτέ.
Σ' αγαπάω, μαμά. Σ' αγαπάω πάρα πολύ.
Κι εγώ σ' αγαπάω.
Μανιασμένα.
Εντάξει.
Μαμά;
Ναι, μωρό μου.
Θα είμαι εντάξει.
Θα είμαι καλά. Δεν χρειάζεται να ανησυχείς για μας.
Το ξέρω.
Μαμά;
Εμ;
Ηρέμησε, μωρό μου.
Ναι;
Ο Μίσα θα μεθύσει τελείως τον Κουέσι
με την απαίσια σπιτική του βότκα.
Να το ελέγξεις.
Συγγνώμη.
Όχι, δεν πειράζει.
Πώς το κάνεις;
Πώς τα βγάζεις πέρα;
Πώς... Πώς το κάνεις;
Έχεις τον γιο σου εκεί κάτω.
Και μια γυναίκα που αγαπάς και δεν μπορείς να της μιλήσεις.
Όμως, πάντα μοιάζεις τόσο...
ακάθεκτη.
Μπορεί να μοιάζω έτσι, Έμα.
Όταν σκέφτομαι τα τρία χρόνια χωρίς τον γιο μου,
η καρδιά μου σπάει σε κομμάτια.
Και ίσως ποτέ...
να μη βρεθώ με τη Μέι ξανά.
Αλλά...
θα είμαστε οι πρώτοι άνθρωποι που θα πατήσουν το πόδι τους...
στον Άρη.
Προς τα εκεί κοιτάζω.
Κοιτάς προς τη λάθος κατεύθυνση, κυβερνήτη Γκριν.
Αυτή είναι η καλύτερη παρτίδα.
Φίλοι μου...
Στην υγειά μας!
Μάλιστα.
Ωραία κατέβηκε!
Αυτό είναι μια αηδία και μισή.
Ευχαριστώ πολύ.
-Τώρα αρχίζει το πάρτι. -Γεια.
-Κυρίες μου.
Ένα για σένα.
-Είναι καλύτερο από το τελευταίο; -Θαυμάσιο.
Είναι αλκοόλ. Αυτό έχει σημασία.
Κοσμοναύτες.
Εις υγείαν!
Δεν θα το έλεγα "θαυμάσιο".
Βγήκε ένα κομμάτι από την πατούσα μου.
Και δεν είναι εντάξει. Απλώς βγήκε.
Και...
Είμαι εδώ.
Είμαι εδώ μαζί σας και σας αγαπώ όλους.
Λου, σε φοβάμαι πολύ, αλλά σ' αγαπώ.
Έχω να μοιραστώ μαζί σας ένα δώρο-έκπληξη για το Χάνουκα.
-Είναι... -Ναι.
Τα πρώτα λαχανικά
που καλλιεργήθηκαν εδώ, στο Άτλας.
Προσπαθώ πολύ να μη μου σηκωθεί.
Αληθινό φαγητό!
Είναι τρελό.
Εγώ φτιάχνω αυθεντική, ρωσική βότκα, ζυμωμένη στο Διάστημα,
κι εσείς...
Αυτός εδώ φέρνει ρόκα κι έχετε οργασμό.
Δεν είναι ρόκα.
Είναι θλιβερό, Κουέσι.
Είναι πολύ θλιβερός κόσμος. Έχει σπανάκι;
-Φυσικά. -Ευχαριστώ.
-Τίποτα.
-Και, Κουέσι; -Ναι;
Ήσουν υπέροχος στο κουκλοθέατρο.
Ευχαριστώ.
Τελείωσε ο Μίσα την εξέταση;
Ναι.
Και το δεξί μάτι είναι άσχημα όπως το αριστερό.
Θα ενημερώσω το Έδαφος.
Θα βεβαιωθείς ότι θα μπει σύντομα στην άκατο;
Φυσικά.
Κυβερνήτη.
Χορεύουμε;
Βεβαίως.
Καλά Χριστούγεννα, Λέξι!
-Σ' αγαπώ! -Κι εγώ σ' αγαπώ.
Θα γνωρίσεις τους φίλους μου;
-Φυσικά. -Εντάξει.
-Ήρθατε! -Γεια, Μελίσα.
Ναι, κατάλαβα ότι έφτιαξα κρέας για 40 άτομα,
οπότε ελπίζω να πεινάνε ακόμα.
Θα το εξαφανίσουν.
Πώς ήταν η κλήση με την Έμα;
Ξέρεις.
Ναι.
-Χαίρομαι που ήρθατε. -Κι εγώ.
Κρέας, παιδιά!
Εντάξει, πίσω τα χέρια.
-Ίδιο! -Μπράβο!
Σειρά μου.
ΑΪΖΑΚ: ΗΤΑΝ ΠΟΛΥ ΞΕΧΩΡΙΣΤΑ ΓΙΑ ΜΕΝΑ ΠΟΥ ΗΣΟΥΝ ΕΚΕΙ ΕΧΘΕΣ.
Ματ, να σου φέρω κάτι να πιεις;
Ναι, ωραίο ακούγεται.
Έρχονται Χριστούγεννα Κόβουν δέντρα
Στολίζουν με ταράνδους Και τραγουδούν για χαρά και ειρήνη
Μακάρι να είχα ένα ποτάμι
Να μπορούσα εκεί να γλιστρήσω και να φύγω
Αλλά εδώ δεν χιονίζει Όλα είναι πάντα πράσινα
Θα βγάλω πολλά λεφτά Και θα αφήσω την τρέλα αυτή
Μακάρι να είχα ένα ποτάμι
Να μπορούσα εκεί να γλιστρήσω και να φύγω
Μακάρι να είχα ένα μεγάλο ποτάμι
Και θα μάθαινα στα πόδια μου να πετούν
Μακάρι να είχα ένα ποτάμι
Να μπορούσα εκεί να γλιστρήσω και να φύγω
Έκανα το μωρό μου να βάλει τα κλάματα
Προσπάθησε πολύ να με βοηθήσει Και με καθησύχασε
Με αγαπούσε πονηρά Έκανε τα γόνατά μου να τρέμουν
Μακάρι να είχα ένα ποτάμι
Να μπορούσα εκεί να γλιστρήσω και να φύγω
Είμαι δύσκολος άνθρωπος Είμαι εγωίστρια και λυπημένη
Και τώρα έχασα τον καλύτερο άντρα Που είχα ποτέ
Μακάρι να είχα ένα ποτάμι
Να μπορούσα εκεί να γλιστρήσω και να φύγω
Μακάρι να είχα ένα μεγάλο ποτάμι
Και θα μάθαινα στα πόδια μου να πετούν
Μακάρι να είχα ένα ποτάμι
Να μπορούσα εκεί να γλιστρήσω και να φύγω
Έκανα το μωρό μου να μου πει αντίο
Έρχονται Χριστούγεννα
Κόβουν δέντρα
Στολίζουν με ταράνδους
Και τραγουδούν για χαρά και ειρήνη
Μακάρι να είχα ένα ποτάμι
Να μπορούσα εκεί να γλιστρήσω και να φύγω
Υποτιτλισμός: Κατερίνα Περδικάκη